**Łomża** (čita se *Lomža*) je grad od 62,573 stanovnika na istoku Poljske u Podlaskom vojvodstvu.

Geografske karakteristike
-------------------------

Łomża leži na rijeci Narew, udaljena osmadesetak km zapadno od svog vojvodskog centra Białystoka.

Historija
---------

Panorama grada na rijeci Narew
Łomża je izrasla u 10. vijek, na visokoj obali rijeke Narew, oko 5 km istočno od današnjeg centra pod imenima *Górą Królowej Bony* i *Wzgórzem św. Wawrzyńca*. 
Tek od druge polovice 14. vijeka naselje je preseljeno na današnju lokaciju, Łomża je status grada dobila 15. juna 1418. od vojvodeJanusza I. 
Nakon izumiranja loze mazovskih vojvoda i uključivanja Mazovije u Poljsko-Litvansku Uniju 1526. - Łomża je postala kraljevski grad.

Grad je prosperirao tokom 15 i 16. vijeka kao luka na tada prometnom putu od Narewa do Visle, i kao važno raskršće trgovačkih puteva prema Prusiji, Vilniusu i Ukrajini. Opasan bedemima, sa šest mostova, sredinom 16. vijeka imao je tada respektabilnih 3.300 stanovnika, preko 540 zgrada, 7 crkava, kraljevski dvor, ljevaonicu zvona, arsenal, kupalište, žitnice, skladišta soli i druge javne građevine.

Stagnacija je otpočela sredinom 17. vijeka zbog švedskih ratova, brojnih požara i prirodnih katastrofa. 
Ponovni rast i ekonomski preporod dogodio se u 19 i 20. vijeku, zbog otvaranja novih prometnih pravaca i razvoja industrije i trgovine, tako da je 1806. imao oko 6000 stanovnika. 
Nakon formiranja Varšavskog vojvodstva, Łomża je postala lokalni administrativni centar, a nakon formiranja Kongresne Poljske, od 1866. i glavni grad gubernije pa je u periodu 1867.-1915. brzo napredovala.
Prvi svjetski rat spriječio je daljnji razvoj, ponovno je uznapredovala od 1925. kad je osnovana Biskupija Łomża. U to vrijeme izrastao je u jedan od najvećih urbanih centara sjeveroistočne Mazovije, kao grad koji je 1912. imao oko 22.000 stanovnika, a 1939. 27.000 (bez brojne vojske).

Grad je kraj Drugog svjetskog rata kad ga je oslobodila Crvena armija 13. septembra 1944. dočekao u ruševinama, čak 70%. zgrada je uništeno a broj stanovnika se zbog deportacija i ubistava smanjio za 60%.

U periodu 1946-1975. obnovljen je historijski centar grada i izgrađeno nekoliko stambenih naselja i brojne tvornice. Łomża je 1975. postala administrativni centar vlastitog Vojvodstva Łomża, i to je bila sve do 31. januara 1998. kad je ukinuto. 
Period 1978.-1990. bio je vrijeme brzog ekonomskog rasta i urbane ekspanzije (površina grada se praktički se udvostručila). 
Łomża je bila administrativni centar vlastitog Vojvodstva sve do 31. januar 1998.

Privreda
--------

Današnja Łomża je grad prehrambene, metalske i drvne industrije, poznat po tvornici građevinskih materijala i po štamparijama.

Łomża je i važan transportni i obrazovni centar i grad sa teatrom.

Pobratimski gradovi
-------------------

Łomża ima ugovore o prijateljstvu sa slijedećim gradovima;

|  |  |  |
| --- | --- | --- |
| * Sjedinjene Američke Države Muscatine, Iowa, Sjedinjene Američke Države
* Ukrajina Novograd-Volinski, Ukrajina
* Litvanija Šalčininkai, Litvanija
 | * Litvanija Kaunas, Litvanija
* Estonija Tallinn, Estonija
* Poljska Czechowice-Dziedzice, Poljska
 | * Švedska Södertälje, Švedska
* Švedska Sigtuna, Švedska
* Rusija Kazanj, Rusija
 |

Izvori
------

1. 1 2 3 4  „Łomża" (poljski). Encyklopedia PWN. Pristupljeno 29.07. 2021.
2. 1 2 3 4 5  „*Poland: Podlaskie*" (engleski). City population. Pristupljeno 30.07. 2021.
3. 1 2 3 4 5 6  „*Historia Miasta*" (poljski). Urząd Miejski w Łomży. Pristupljeno 29.07.2021.
4. ↑  „*Współpraca międzynarodowa*" (poljski). Urząd Miejski w Łomży. Pristupljeno 29.07.2021.

Vanjske veze
------------

***Łomża*** na Wikimedijinoj ostavi

* *Urząd Miejski w Łomży* (službene stranice) ()